20. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ. Αριθ. Φ.141.4/52829 της 31 Μαΐου/17  Ιουν. 1976  (ΦΕΚ Β΄ 795). Περί ρυθμίσεως θεμάτων τινων σπουδαστών του Ε.Μ Πολυτεχνείου. Έχοντες υπ’ όψει: 1.Τας διατάξεις της παρ. 5 της υπ’ αριθ.107/1962 Π.Υ.Σ., κυρωθείσης δια του άρθρ. 1 του Ν.Δ 4263/ 1962 (ΦΕΚ 187-Α) και 2.Πρότασιν της Συγκλήτου του Ε.Μ. Πολυτεχνείου (Συνεδρία 19.3.1976), αποφασίζομεν: Πτυχιούχοι Πολυτεχνικών Σχολών της ημεδαπής ή αλλοδαπής ως και σπουδασταί Πολυτεχνικών Σχολών της ημεδαπής κατατασσόμενοι ή μετεγραφόμενοι εις τας Σχολάς του Ε.Μ.Πολυτεχνείου δύνανται, μετ’ απόφασιν της οικείας Σχολής, να απαλλάσσωνται εκ της φοιτήσεως και των εξετάσεων από τα μαθήματα, τα οποία διήκουσαν επιτυχώς εις την Σχολήν, εις την οποίαν εφοίτησαν, υπό την προϋπόθεσιν ότι η ύλη αυτών περιλαμβάνεται εις τα διδασκόμενα εις το Ε.Μ.Πολυτεχνείον μαθήματα, δια τα οποία ζητείται η απαλλαγή. Η παρούσα δημοσιευθήτω δια της Εφημερίδος της Κυβερνήσεως. 